CELEX: 31983D0433
Language: el
Date: 1983-08-05 00:00:00
Title: 83/433/ΕΟΚ: Απόφαση της Επιτροπής της 5ης Αυγούστου 1983 περί χορηγήσεως αδείας στη Γαλλική Δημοκρατία να προβεί σε ενδοκοινοτική επιτήρηση των εισαγωγών ορισμένων προϊόντων, καταγωγής τρίτων χωρών, τα οποία τίθενται σε ελεύθερη κυκλοφορία στην Κοινότητα (Το κείμενο στην γαλλική γλώσσα είναι το μόνο αυθεντικό)

Avis juridique important

|

31983D0433

83/433/ΕΟΚ: Απόφαση της Επιτροπής της 5ης Αυγούστου 1983 περί χορηγήσεως αδείας στη Γαλλική Δημοκρατία να προβεί σε ενδοκοινοτική επιτήρηση των εισαγωγών ορισμένων προϊόντων, καταγωγής τρίτων χωρών, τα οποία τίθενται σε ελεύθερη κυκλοφορία στην Κοινότητα (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 244 της 02/09/1983 σ. 0038 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Αυγούστου 1983  περί χορηγήσεως αδείας στη Γαλλική Δημοκρατία να προβεί σε ενδοκοινοτική επιτήρηση των εισαγωγών ορισμένων προϊόντων, καταγωγής τρίτων χωρών, τα οποία τίθενται σε ελεύθερη κυκλοφορία στην Κοινότητα  (Το κείμενο στη γαλλική γλώσσα είναι το μόνο αυθεντικό)  (83/433/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, δυνάμει της αποφάσεως 80/47/ΕΟΚ, τα Κράτη μέλη δύνανται να προβούν σε ενδοκοινοτική επίβλεψη των εισαγωγών που αναφέρονται σ' αυτή μόνο κατόπιν χορηγήσεως αδείας εκ μέρους της Επιτροπής·  ότι, με την απόφαση 83/326/ΕΟΚ της 28ης Ιουνίου 1983 (2) η Επιτροπή χορήγησε άδεια σε ορισμένα Κράτη μέλη να καθιερώσουν μια τέτοια επίβλεψη μέχρι τις 30 Ιουνίου 1985·  ότι, η κυβέρνηση της Γαλλίας υπέβαλε πρόσθετες αιτήσεις, βάσει του άρθρου 2 της αποφάσεως 80/47/ΕΟΚ, στην Επιτροπή των Ευρωπαϊκών Κοινοτήτων για τη χορήγηση αδείας καθιερώσεως ενδοκοινοτικής επιβλέψεως των εισαγωγών ορισμένων προϊόντων καταγωγής ορισμένων τρίτων χωρών, τα οποία ευρίσκονται σε ελεύθερη κυκλοφορία στα άλλα Κράτη μέλη·  ότι η Επιτροπή εξέτασε επισταμένως τα στοιχεία που παρασχέθηκαν από τις αρχές της Γαλλίας προς υποστήριξη της αιτήσεως αυτής, βάσει κριτηρίων που αναφέρονται στις αποφάσεις 80/47/ΕΟΚ και 83/326/ΕΟΚ·  ότι η Επιτροπή εξέτασε, ιδίως, αν ήταν δυνατόν να ληφθούν μέτρα διακοινοτικής επιβλέψεως έναντι των εισαγωγών, δυνάμει του άρθρου 2 της αποφάσεως 80/47/ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και αν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν εκτροπές στο εμπόριο ή αν υποβλήθηκαν αιτήσεις τίτλου ενδοκοινοτικής εισαγωγής·  ότι, όπως προκύπτει από αυτή την έρευνα, οι εισαγωγές που αναφέρονται στο παράρτημα ενδέχεται να επιδεινώσουν ή να παρατείνουν τις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στη Γαλλία να υποβάλει τις εισαγωγές της σε ενδοκοινοτική επίβλεψη μέχρι τις 30 Ιουνίου 1985· ότι, εντούτοις, για εκείνα τα προϊόντα που αναφέρονται στον κανονισμό (ΕΟΚ) αριθ. 3061/79 της 20ής Δεκεμβρίου 1979 (3) και που έχουν σχέση με κοινούς κανόνες για εισαγωγές ορισμένων υφαντουργικών προϊόντων καταγωγής Λαϊκής Δημοκρατίας της Κίνας, μια τέτοια άδεια μπορεί να χορηγηθεί μέχρι τις 31 Δεκεμβρίου 1983, ημερομηνία λήξεως ισχύος του ανωτέρω κανονισμού,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να προβεί, μέχρι τις 30 Ιουνίου 1985, σε ενδοκοινοτική επίβλεψη των εισαγωγών που αναφέρονται στο παράρτημα σύμφωνα με την απόφαση 80/47/ΕΟΚ. Εντούτοις, για εκείνα τα προϊόντα που αναφέρονται στον κανονισμό (ΕΟΚ) αριθ. 3061/79, καταγωγής Λαϊκής Δημοκρατίας της Κίνας, τέτοια άδεια περιορίζεται μέχρι τις 31 Δεκεμβρίου 1983.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 5 Αυγούστου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 175 της 30. 6. 1983, σ. 1.  (3) ΕΕ αριθ. L 345 της 31. 12. 1979, σ. 1.  ΠΑΡΑΡΤΗΜΑ  Κλωστοϋφαντουργικά προϊόντα για τα οποία έχουν καθιερωθεί κατηγορίες (1)  1.2 //   //   // Κατηγορία  // Χώρα καταγωγής   //   //   // 3  // Ταϋλάνδη, Μαλαισία, Κολομβία  // 10  // Ταϋλάνδη  // 27  // Πακιστάν  // 39  // Κίνα  // 71  // Μακάο  // 73  // Ταϋλάνδη, Ρουμανία  // 81  // Κίνα, Χονγκ Κονγκ  //   //  (1) Βλέπε κανονισμό (ΕΟΚ) αριθ. 3589/82 του Συμβουλίου (ΕΕ αριθ. L 374 της 31. 12. 1982, σ. 106).